pimeduse ja alguse piirimail  mängin mina  türkiissinine abtiss  minuga on võnkuvate helveskilude nibunöörid  ja need, kelle nägusid pole te iialgi näinud  ja need, kes poevad minu seelikusabasse  minu seelikusaba armastate te kirja panna  lõpmata hulgal kroonlehina frakteeruval hulgal  naelutada needitud tammiste kojauste külge  nälginud jõulumeeste jäsemete valguses  kuni te kuulate, olen ma olemas  kuni te magate, ilmun ma teile  kuni te karjute, ootan ma vaikust  milles liibun te  oimudel  olge lahked  ma olen teie vastu lahke  sama lahke kui teie      ***    mu selgroog helendab fosforjalt  iga kord kui kõrtsist koju tulen  üksi  salvestan lumes iseenese saapakriukse  millesse seguneb taksosid  kloostri tänava turjal      ***      mu kursavend  sa räägid mulle iga kord  viienda õlle järel  et nad peksid su vanaisa  nagaaniga näkku  ja et see jutt pidi jääma meeste endi  vahele  et su kõrvaltoas ööotsa õppiv isa  poleks pidanud seda kuulma  iga kord  viienda õlle järel  läheb ajalugu lehkama      ***      24.12.10 02:40 Hernes